Lav et referat af nedenstående tekst:

Tekst:
Sent lørdag aften brød en 52-årig mand ind i en ejendom på Læsø. Da familien kom hjem forskansede den 52-årige sig i familiens soveværelse og truede med at skyde dem, hvis de forsøgte at komme ind. Landbetjenten på øen var forhindret i at rykke ud, så politiet måtte sende en helikopter for at få styr på urolighederne. - Gerningsmanden er en gammel kending. Han stikker af fra stedet, og så har vi sendt en hundepatrulje derover med helikopter. De finder ret hurtigt ud af, hvor han er. Han er en del påvirket, men viser sig ikke at have nogen pistol på sig, siger vagtchef ved Nordjyllands Politi, Per Vagn. Manden blev søndag morgen afhørt og derefter løsladt efter en nat i detentionen i Aalborg. Men da han skulle med færgen hjem søndag aften blev han involveret i endnu en voldsepisode med en anden mand. Manden ønskede tilsyneladende ikke at få gerningsmanden tilbage til Læsø. Men da politiet nåede frem var der kommet ro på situationen igen og begge mænd er nu taget med færgen hjem til Læsø.

Referat:
52-årig mand brød ind i ejendom og truede med at skyde familien, da de kom hjem - men havde ingen pistol.